stanford-oval/wikipedia huggingface dataset:
Sarjakuvataiteen valtionpalkinto
Palkitut

2014: Kati Kovács, sarjakuvataiteilija
2016: Hanneriina Moisseinen, sarjakuvataiteilija
2018: Kati Rapia, kuvataiteilija, sarjakuvantekijä
2021: Tiitu Takalo, sarjakuvataiteilija
2023: Juliana Hyrri, sarjakuvataitelija
Boris Kravtsov

Boris Kravtsov (2022)
Boris Vasiljevitš Kravtsov (ven. Борис Васильевич Кравцов; s. 28. joulukuuta 1922 Moskova) on venäläinen poliitikko. Hän työskenteli Venäjän federatiivisen sosialistisen neuvostotasavallan varasyyttäjänä tammikuusta 1960 ja syyttäjänä vuodesta 1971. Vuosina 1984–1989 hän oli Neuvostoliiton oikeusministeri.
Kravtsov haavoittui toisessa maailmansodassa 31. joulukuuta 1943 ja sai Neuvostoliiton sankarin arvon vuonna 1944. Hän on saanut monia muitakin tunnustuksia ja kunniamerkkejä, kuten helmikuussa 2022 Vladimir Putinin myöntämän Kunniamerkin ansioista isänmaalle.
Segura-luokka

| Segura-luokka |
| --- | --- |


Tekniset tiedot
Uppouma:  550 t
Pituus:  54 m
Leveys:  10,7 m
Syväys:  2,2 m
Koneteho:  560 kW
Nopeus:  14 solmua
Miehistöä:  41
Aseistus
Ilmatorjunta:  1 × Oerlikon 20 mm/85 GAM-B01 -ilmatorjuntatykki
Segura-luokka on Espanjan laivaston kuuden miinantorjunta-aluksen muodostama alusluokka.
Suunnittelu

Alusten propulsiojärjestelmä koostuu kahdesta MTU-Bazán 6V 396 TB83 -dieselmoottorista, kahdesta COMBIMAC:n sähkömoottorista ja kahdesta Voith-Schneider VSP 18 GH/135:sta. Propulsiojärjestelmä tuottaa 560 kilowattia, mikä mahdollistaa 14 solmun huippunopeuden. Sähköntuotantoon aluksilla on kolme Isotta Franschinin V1312 generaattoria. Alusten toimintamatka on 2 000 merimailia 12 solmun nopeudella.
Aluksilla on merenkulkututka Kelvin-Hughes 1007, merivalvontatutka Koden MDC 1550 ja kaikuluotain VDS AN/SQQ-32 (Sp). Taistelunjohtojärjestelmä on FABA MCM ja viestijärjestelmät mahdollistavat SHF SATCOM, INMARSAT, UHF, HF ja VHF yhteydet. Miinantorjuntajärjestelmänä on joko yksi tai kaksi Pluto Plus sukellusvenettä ja Minesniper sekä dopplerluotain EDO 3060.
Alukset

Alusten miinantorjuntakalustoon kuuluu yksi tai kaksi Pluto Plus miehittämätöntä sukellusvenettä.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Segura | Empresa Nacional Bazán, Cartagena | 3. toukokuuta 1995 | 25. heinäkuuta 1997 | 27. huhtikuuta 1999 |  |
| Sella | Empresa Nacional Bazán, Cartagena | 3. toukokuuta 1995 | 25. heinäkuuta 1997 | 27. huhtikuuta 1999 |  |
| Tambre | Empresa Nacional Bazán, Cartagena | 22. heinäkuuta 1997 | 5. maaliskuuta 1999 | 18. helmikuuta 2000 |  |
| Turia | Empresa Nacional Bazán, Cartagena | 20. heinäkuuta 1998 | 22. marraskuuta 1999 | 16. lokakuuta 2000 |  |
| Duero | Empresa Nacional Bazán, Cartagena | 11. marraskuuta 1999 | 28. huhtikuuta 2003 | 5. heinäkuuta 2004 |  |
| Tajo | Empresa Nacional Bazán, Cartagena |  | 10. kesäkuuta 2004 | 10. tammikuuta 2005 |  |
Baubau

| Baubau |
| --- | --- |

 fiBaubau 
 5°27′43″S, 122°36′22″E 
Valtio:  Indonesia
Provinssi:  Kaakkois-Sulawesi
Maantiede
Kokonaispinta-ala:  221 km² 
Korkeus merenpinnasta:  15 m 
Väestö
Väkiluku (2015):  154 570
Väestötiheys:  699 as./km²
 www.baubaukota.go.id ja portal.baubaukota.go.id 
Baubau on kaupunki Indonesiassa Kaakkois-Sulawesin provinssissa. Vuoden 2015 väestönlaskennassa kaupungin asukasluku oli noin 155 000.
Aiheesta muualla

Kuvia tai muita tiedostoja aiheesta Baubau Wikimedia Commonsissa
Boris Aleksandrov (jääkiekkoilija)

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Innsbruck 1976 | jääkiekko |  |
Boris Viktorovitš Aleksandrov (ven. Борис Викторович Александров, 13. marraskuuta 1955 – 31. heinäkuuta 2002) oli neuvostoliittolainen jääkiekkoilija ja kazakstanilainen maajoukkuevalmentaja. 
Pelipaikaltaan hän oli oikea laitahyökkääjä. Aleksandrov menehtyi auto-onnettomuudessa Moskovassa ollessaan 46-vuotias.
Aleksandrov pelasi vuodesta 1972 lähtien useissa eri Venäjän liigan seuroissa aina uransa loppumiseen vuoteen 1996 asti. Neuvostoliiton hajoamisen jälkeen Aleksandrov pelasi Kazakstanin maajoukkueessa.
Saavutukset

Jääkiekon olympiakulta vuoden 1976 talviolympialaisissa Innsbruckissa.
Kolme Venäjän mestaruutta vuosina 1975, 1977 ja 1978
Aiheesta muualla

Peoples.ru
http://www.mtv3.fi/urheilu/arkisto.shtml/arkistot/hockeynight/2002/08/124064
Segura (M31)

| Segura |
| --- | --- |

Aluksen vaiheet
Rakentaja:  Empresa Nacional Bazán, Cartagena
Kölinlasku:  3. toukokuuta 1995
Laskettu vesille:  25. heinäkuuta 1997
Palveluskäyttöön:  27. huhtikuuta 1999
Tekniset tiedot
Uppouma:  550 t
Pituus:  54 m
Leveys:  10,7 m
Syväys:  2,2 m
Koneteho:  560 kW
Nopeus:  14 solmua
Miehistöä:  41
Aseistus
Aseistus:  1 × Oerlikon 20 mm/85 GAM-B01 -ilmatorjuntatykki
Segura (runkonumero M31) on Espanjan laivaston vuonna 1997 vesillelaskettu Segura-luokan miinantorjunta-alus.
Valmistus

Alus tilattiin 14. toukokuuta 1993 Empresa Nacional Bazánilta Cartagenasta, missä köli laskettiin 3. toukokuuta 1995. Alus laskettiin vesille 25. heinäkuuta 1997 kumminaan amiraali Juan José Romero Caramelon puoliso ja valmistui 27. huhtikuuta 1999. Alus otettiin palvelukseen 20. helmikuuta 2000 Cartagenassa.
Palvelus

Alus on palveluksessa.
Sheila Jackson Lee

| Sheila Jackson Lee |
| --- | --- |

Yhdysvaltain edustajainhuoneen jäsen Texasin 18. vaalipiiristä
 3. tammikuuta 1995 –  
Edeltäjä:  Craig Washington
Henkilötiedot
Syntynyt: 12. tammikuuta 1950 New York City, New York, Yhdysvallat
Kuollut: 19. heinäkuuta 2024 (74 vuotta)
Puoliso:  Elwyn Lee
Lapset:  2
Tiedot
Puolue:  demokraatit
Tutkinnot:  Yalen yliopisto Virginian yliopisto
Uskonto:  kristinusko
Aiheesta muualla
jacksonlee.house.gov
Sheila Jackson Lee (12. tammikuuta 1950 New York City, New York, Yhdysvallat – 19. heinäkuuta 2024) oli yhdysvaltalainen demokraattisen puolueen poliitikko. Hän edusti Texasin 18. vaalipiiriä Yhdysvaltain edustajainhuoneessa. Vaalipiiriin kuuluu suurin osa Houstonin keskustasta.
Aiheesta muualla

Kuvia tai muita tiedostoja aiheesta Sheila Jackson Lee Wikimedia Commonsissa
Jackson Leen viralliset kotisivut
Sarkomaa

Sarkomaa on muun muassa seuraavien suomalaisten sukunimi:
Pertti Sarkomaa (1941–2024), tekniikantutkija, professori
Sari Sarkomaa (s. 1965), kansanedustaja, Pertti Sarkomaan tytär
| --- | --- |
: Tällä täsmennyssivulla luetellaan henkilöitä, joilla on sama sukunimi.
Boris Kowerda

Boris Kowerda.
Boris Kowerda (ven. Борис Коверда, Koverda; 21. elokuuta 1907 Vilna, Venäjän keisarikunta – 18. helmikuuta 1987 Hyattsville, Maryland, Yhdysvallat) oli venäläinen valkoinen emigrantti, joka tuomittiin Neuvostoliiton suurlähettilään Pjotr Voikovin murhasta  Varsovassa vuonna 1927. Voikov murhattiin, koska hän oli henkilökohtaisesti määränyt tsaari Nikolai II:n ja Venäjän keisarillisen perheen murhan vuonna 1918.
Kowerdalle myönnetiin oikeus siirtyä Yhdysvaltoihin Saksassa sijainneesta turvapaikastaan.
Kowerda kuoli Hyattsvillessä, Marylandissa 79-vuotiaana. Hänet haudattiin ortodoksiseen luostariin Novo-Diveevoon, Nanuetiin, New Yorkiin.
Käännös suomeksi
Blastula

Blastulaatio. 1. Solurykelmä 2. Blastula
Blastula (kreik. βλαστός) on alkionkehityksen vaihe. Se koostuu 128 solun pallomaisesta kerroksesta, jonka sisällä on nesteen täyttämä tila. Blastulaatiota ennen alkiota kutsutaan morulaksi, ja blastulaation jälkeen tapahtuu gastrulaatio. Alkio on blastula, kun hedelmöityksestä on kulunut neljä päivää.
Black and Yellow

| ”Black and Yellow” Wiz Khalifa |
| --- | --- | --- |

Singlen tiedot
 Albumilta: Rolling Papers
 Julkaistu: 14. syyskuuta 2010
 Formaatti: Digitaalinen lataus, CD-single
 Tuottaja(t): Stargate-tuotantotiimi
 Tyylilaji: Hip hop
 Kesto: 03.37
 Levy-yhtiö: Rostrum, Atlantic
Wiz Khalifan muut singlet
| ”Say Yeah” 2008 | ”Black and Yellow” 2010 | ”Roll Up” 2011 |
"Black and Yellow" on kappale yhdysvaltalaisen rap-artistin Wiz Khalifan kolmannelta, Rolling Papers -nimiseltä studioalbumilta. Se julkaistiin ensimmäisenä singlenä albumilta 14. syyskuuta 2010. Kappale on ollut Billboard Hot 100 -listan ykkösenä Yhdysvalloissa.
Listasijoitukset

| Maa (2010-11) | Paras sijoitus |
| --- | --- |
 Alankomaat: 67
 Australia: 29
 Australia (Urban Singles): 21
 Belgia (Flanderi): 2
 Belgia (Vallonia): 46
 Englanti (R&B): 2
 Englanti (Singles): 5
 Irlanti: 14
 Kanada: 7
 Ranska: 40
 Ruotsi: 40
 Slovakia: 26
 Suomi: 2
 Sveitsi: 45
 Tanska: 12
 Tšekki: 35
 Uusi-Seelanti: 21
 Yhdysvallat Billboard Hot 100: 1
 Yhdysvallat Billboard Hot R&B/Hip-Hop Songs: 6
 Yhdysvallat Billboard Pop Songs: 6
 Yhdysvallat Billboard Rap Songs: 6
Sheila Fearn

Sheila Fearn (s. 3. lokakuuta 1940) on brittiläinen näyttelijä. Hän esiintyi muun muassa televisiosarjoissa The Likely Lads (1964–1966), Whatever Happened to the Likely Lads? (1973–1974) ja George and Mildred  (1976–1980).
Aiheesta muualla

Sheila Fearn Internet Movie Databasessa. (englanniksi)
Blowing Up a Storm

| Blowing Up a Storm Whirlwind |
| --- | --- | --- |

LP-levyn kansikuva.
Studioalbumin tiedot
 Julkaistu: 1978
 Formaatti: LP-levy
 Tuottaja(t): Doug Smith   Whirlwind
 Tyylilaji: rockabilly
 Levy-yhtiö: Chiswick Records
Blowing Up a Storm on brittiläisen rockabilly-yhtye Whirlwindin esikoisalbumi vuodelta 1978.
Levy-yhtiö on Chiswick Records. Tuottajina ovat toimineet Doug Smith ja yhtye itse.
Levyn esittelytekstin on tehnyt Stuart Colman. Siinä hän mainitsee muun muassa, että yhtyeen laulusolisti Nigel Dixonin vaikuttajia ovat olleet Elvis, Jack Palance, The Lone Ranger ja Roy Rogersin elokuvat. Yhtyeen on keksinyt Chiswick Recordsin Ted Carroll eräästä Lontoon West Endin baarista.
Levykannen valokuvat on ottanut Chris Gabrin.
Kappaleet

Kappaleet "One More Chance", "Don’t Be Crazy", "Together for Ever" ja "Tore Apart" ovat yhtyeen omaa tekoa. Näistä "Together for Ever" on balladi kuten myös Kathy Youngin tunnetuksi laulama "A Thousand Stars".
Sivu 1
"Boppin' High School Baby" (Willis) East Memphis Music / MCPS
"My Bucket's Got a Hole in It" (Williams) B. Feldman & Co. Ltd.
"My Advice" (Wilberforce) Young Star Music
"A Thousand Stars" (Pearson) B. Feldman & Co. Ltd.
"One More Chance" (Lewis – Dixon) Acton Green Music
"Don’t Be Crazy" (Lewis – Dixon) Acton Green Music
Levyetiketissä avauskappaleen nimi on muodossa "Bopping High School Baby".
Sivu 2
"Rocking Daddy" (Fisher) Burlington Music
"Slow Down" (Earls) Hi-Lo Music Inc.
"Blue Moon of Kentucky" (Monroe) Southern Music Publishing Co.
"Together for Ever" (Hardy – Lewis – Dixon) Acton Green Music
"Who's That Knocking?" (Joiner) London Tree
"Tore Apart" (Lewis – Dixon) Acton Green Music
Whirlwind

Nigel Dixon – laulu, rytmikitara
Michael Lewis – kitara
Chris Emo – basso
Phil Hardy – rummut
Arvioita

Levy on esitelty Blues Newsin rockabillyn erikoisnumerossa 4/1979. Siinä Seppo Elonen pitää yhtyeen soittopuolta onnistuneena, mutta laulusolistin osuudessa on parantamisen varaa, joten "lopullinen kipinä musiikista jää puuttumaan". Esitellyn levyn luettelotunnus on (Chiswick WIK 7).
Aérospatiale

| Aérospatiale |
| --- | --- |
Perustettu:  1970
Lakkautettu:  10. heinäkuuta 2000
Kotipaikka:  Pariisi, Ranska
Toimiala:  lentokoneteollisuus
Infobox OKVirheellinen NIMI-arvo: 
Aérospatiale oli ranskalainen ilmailualan yritys, joka valmisti pääasiallisesti sekä siviili- että sotilaslentokoneita ja raketteja. Yrityksen pääkonttori sijaitsi Pariisin 16. arrondissementissa.
Historia

Yhtiö muodostettiin vuonna 1970, kun valtion omistamat Sud Aviation, Nord Aviation ja Société d'études et de réalisation d'engins balistiques (SÉREB) yhdistyivät.
Vuonna 1992 Daimler-Benz Aerospace AG (DASA) ja Aérospatiale yhdistivät helikoptereiden valmistaneet osansa muodostaen Eurocopter Groupin. Vuonna 1999 Aérospatiale fuusioitui Matra Hautes Technologiesin kanssa lukuun ottamatta satelliitteja valmistavia toimintojaan muodostaen Aérospatiale-Matran. Tämä yksikkö valmistaa ohjuksia osana MBDA-yhtymää. Aérospatiale-Matra fuusioitui 10. heinäkuuta 2000 muiden eurooppalaisten yritysten kanssa muodostaen EADS-konsernin.
Tuotteet

Bugatti EB110 urheiluauton kori
Tuotteet > Lentokoneet

ATR 42 syöttöliikenteen matkustajakone
ATR 72 syöttöliikenteen matkustajakone
Avion de Transport Supersonique Futur (ei toteutunut)
Potez Air Fouga C.M.170R Magister suihkuharjoituskone
Zephyr laivasto koulutus/sotilas
Concorde ylisooninen matkustajakone
Caravelle matkustajakone
Corvette matkustaja/kuljetus
Socata TB 30 Epsilon koulukone
Tuotteet > Helikopterit

Aérospatiale Alouette II helikopteri
Aérospatiale Alouette III helikopteri
Aérospatiale SA 321 -helikopteri
Gazelle helikopteri
Llama helikopteri
Puma helikopteri
Dauphin helikopteri
Tuotteet > Ohjukset

ASMP
Exocet ohjus
S2 (ohjus)
Tuotteet > Avaruustoiminta

Arabsat satelliitti
Ariane kantoraketti
Hermès avaruussukkula (ei toteutunut)
Spacebus -tietoliikennesatelliittiperhe
Aiheesta muualla

Kuvia tai muita tiedostoja aiheesta Aérospatiale Wikimedia Commonsissa
Concorde laskeutumassa.
RAF:n Aerospatiale Puma HC1.
Sarkopenia

Sarkopenia tarkoittaa etenevää yleistynyttä lihasmassan ja lihasvoiman vähenemistä. Sarkopenia on tyypillistä ikääntyvillä ihmisillä, mutta se ei ole ikään sidottu. Sarkopenia aiheuttaa muun muassa kaatumisia, toimintakyvyn heikkenemistä ja hauraus-raihnausoireyhtymän kehittymistä. Sarkopeniaa hoidetaan lihasvoimaharjoittelulla ja ravitsemushoidolla, kuten proteiinin lisäämisellä ruokavalioon. Sarkopeniaa voidaan ehkäistä keski-iässä etenkin fyysisellä aktiivisuudella ja terveellisellä ruokavaliolla.
Sarkopenia yhdistyy usein kahteen asiaan: osteoporoosiin ja lihavuuteen, mahdollisesti molempiin. Luukadon ja sarkopenian yhdistelmää kutsutaan termillä osteosarkopenia ja lihavuus ja sarkopenian yhdistelmää termillä Sarkopeeninen lihavuus. Nämä yhdistyneenä älyllisten toimintojen heikkenemisen kanssa rajoittaa ihmisen kokonaistoimintakykyä erittäin merkittävästi. Sarkopeniaa sinänsä tavataan joka toisella yli 80-vuotiaalla. Sarkopenian liitännäissairaudet on aiheellista ottaa huomioon hoidossa ja ehkäisyssä.
Biotaide

Esimerkki bakteereja käyttäen toteutetusta kuvasta. Kuvan teki Nathan Shaner ja valokuvan Paul Steinbach. Teos tehtiin Roger Tsienin laboratoriossa vuonna 2006.
Biotaide (engl. bioart, ruots. biokonst) on moderni taidesuuntaus.
Biotaiteessa käytetään usein materiaalina orgaanista ainetta. Biotaide on taidetta ja luonnontieteitä yhdistelevää luovaa toimintaa, jossa sovelletaan esimerkiksi lääketieteen ja bioteknologian menetelmiä. Teoksissa saatetaan hyödyntää esimerkiksi avaruusluotainten tallentamaa dataa tai teokset voivat perustua elollisten organismien, kuten bakteerien, hiivan tai sienien, toiminnalle. Teokset saattavat myös syntyä vuorovaikutuksessa yleisön kanssa. Yleensä biotaiteelle on tyypillistä monimenetelmäisyys ja poikkitieteellisyys.
Yksi kansainvälisesti suurta huomiota herättänyt biotaideteos on Eduardo Kacin Alba-nimeä kantanut siirtogeeninen jänis. Alba hehkui tietynlaisessa valaistuksessa vihreänä, sillä sen elimistö tuotti fluoresoivaa proteiinia sen geeniperimään lisättyjen meduusan geenien vuoksi.
Biotaide Suomessa

Suomessa biotaiteen asemaa ja tunnettuutta edistää vuonna 2008 perustettu Biotaiteen seura ry, jonka toimisto sijaitsee Helsingissä. Seura ylläpitää Katajanokalla monikäyttöistä SOLU-galleriatilaa sekä residenssi- ja koulutusohjelma Ars Bioarcticaa yhteistyössä Helsingin yliopiston Kilpisjärven biologisen tutkimusaseman kanssa. Biotaiteen seuralle myönnettiin monitaiteen valtionpalkinto vuonna 2017.
Aalto-yliopiston Aalto ARTSin yhteyteen on vuonna 2012 perustettu Biofilia-niminen biotaiteen yksikkö, joka tarjoaa puitteet poikkitieteelliselle tutkimukselle ja opetukselle, tavoitteena herättää kulttuurista keskustelua elävien organismien ja biologisten prosessien manipuloinnista ja edistää siihen liittyvää innovointia. Lapin yliopiston taiteiden tiedekuntaan on vuonna 2021 perustettu BioARTech-laboratorio, joka tutkii biotaidetta ja sen yhtymäkohtia taiteen ja tutkimuksen aloilla.
Taiteen edistämiskeskus valitsi vuonna 2016 Suomen ensimmäiseksi biotaiteen läänintaiteilijaksi Antti Tenetzin.
Aiheesta muualla

Biotaiteen seura ry
Biotaiteen Seminaari
Kilpisjärvellä 29.–31.5.2008
Wikimedia Commonsissa on kuvia tai muita tiedostoja aiheesta .
Kuva vuonna 2015 järjestetystä tapahtumasta Field_Notes – Hybrid Matters. Suomen biotaiteen seura on järjestänyt Field_Notes -tapahtumien sarjaa Kilpisjärvellä vuodesta 2011.
Blasto Ooko

Samuel Blasto Ooko (1958 Changamwe – 16. syyskuuta 2024 Kiambu) oli kenialainen säveltäjä, sovittaja ja kuoronjohtaja. Hän saavutti arvostusta vaikuttajana kenialaisen kuoromusiikin alueella.
Ooko opiskeli Siriban ja Kerichon opettajaopistoissa. Hän toimi urallaan kuoromestarina eri puolilla Keniaa. Hän oli mukana perustamassa Masters Chorale -ryhmää, joka esiintyi kansainvälisesti. Ookon tuotantoon kuuluu yli 1 500 sävellystä, joiden joukossa on virsiä ja isänmaallisia lauluja. Useat Ookon kuoroteokset otettiin kenialaisten kuorojen ohjelmistoihin. Ooko yhdisti teoksissaan oman aikansa musiikillisia aineksia kenialaisen kansanmusiikin perinteisiin. Kappaletta “Niwara Nono” (1998) esitettiin myös Yhdysvalloissa ja Isossa-Britanniassa. Ookon tunnettuihin kappaleisiin kuuluvat myös “Jiwe la Pembeni”, “Binadamu Unaitwa”, “Musa Ninakutuma” ja “Cha Kutumaini Sina”. Hänen isänmaallisista sävellyksistään tunnetuimpiin kuuluvat “Twampenda Moi” ja “Ukweli na Usemwe”.
Ooko kuului tuomaristoon kenialaisissa kuorofestivaaleissa ja toimi nuorten muusikoiden kouluttajana. Ennen kuolemaansa hän oli keräämässä Richard Khadambin ja muiden kanssa Kenian anglikaanikirkolle virsikirjaa. Ooko käsitteli julkisesti taloudellisen toimeentulemisen vaikeutta musiikintekijänä Keniassa toiminnan kulttuurisesta merkityksestä huolimatta. Hän kuoli Kijabe Hospitalissa Kiambussa 16. syyskuuta 2024. Hänellä oli vaimo ja viisi lasta, joista kolme poikia ja kaksi tyttäriä.
Bolivarianismi

Arturo Michelenan (1863-1898) maalaama muotokuva Simon Bolivarista.
Bolivarianismi on joukko poliittisia aatteita Latinalaisessa Amerikassa. Nimi tulee 1800-luvun vapaustaistelija Simon Bolivarista. Nämä vastustavat korruptiota ja ulkomaiden vaikutusta maiden talouteen ja politiikkaan.
Valtoiden yhteistyötä luomaan pyrkivä Pan-amerikanismi ja Venezuelan chavismo ovat bolivarianistisia aatteita.
Boli

Boli voi viitata seuraaviin:
Boli, Punjabissa suosittu musiikkilaji
Boli, kullankeltainen kakkara, jollaisia syödään Etelä-Intiassa
Bolin piirikunta, Kiinassa Heilongjiangissa
Basile Boli (s. 1967), entinen ranskalainen jalkapalloilija
Yannick Boli, ranskalainen jalkapalloilija
Boli, paikka Norsunluurannikolla
Boli, Alex Rodriguezin antama nimitys steroidille, jota hän myönsi käyttäneensä
BOLI, Yhdysvalloissa käytetty lyhenne pankkien omistamasta henkivakuutusyhtiöstä
BOLI, järjestön Oregon Bureau of Labor and Industries lyhenne
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Boli”, voi hakea sivunnimihaulla, laajalla sivunnimihaulla tai tekstihaulla.
Sheila Mello

Sheila Mello
Sheila Chesed de Almeida Mello (São Paulo, 23. heinäkuuta 1978) on brasilialainen tanssija, näyttelijä ja malli. Hän oli tunnettu sekä klassisen baletin että nykytanssin esittäjänä ennen liittymistään vuonna 1998 É o Tchan -ryhmään, jossa korvasi ryhmästä eronneen Carla Perezin.
Sheila Mello on esiintynyt elokuvissa Segurança Nacional (2007) ja Alphaville 2007 d.C. (2007).
Aiheesta muualla

Sheila Mellon viralliset sivut (Arkistoitu – Internet Archive)
Sheila Mello Internet Movie Databasessa. (englanniksi)
Bolin piirikunta

Bolin piirikunta sijaitsee Heilongjiangin maakunnassa, Kiinassa. Hallinnollisesti se kuuluu prefektuuritasoiseen Qitaihen kaupunkiin. Piirikunnan väkiluku oli vuonna 1999 yhteensä noin 371 933.
Savonlinnan Riento

Savonlinnan Riento on vuonna 1908 Savonlinnassa perustettu urheiluseura. Toimintaa perustettaessa Riento kehittyi monipuoliseksi yleisseuraksi, jonka lajeiksi sen alkutaipaleelle vakiintuivat voimistelu, yleisurheilu, hiihto, paini, painonnosto ja nyrkkeily. Vuodesta 1948 lähtien Riennon toiminta on keskittynyt pelkästään yleisurheiluun ja nykyisin painopiste on erityisesti lasten ja nuorten urheilussa.
Aiheesta muualla

Seuran kotisivut
Sheila Hicks

Sheila Hicks, Musée Carnavalet Pariisi, 2016.
Sheila Hicks (s. 1934 Hastings, Nebraska, Yhdysvallat) on yhdysvaltalainen taiteilija. Hän asuu ja työskentelee Pariisissa, Ranskassa.  Hänet tunnetaan innovatiivisista ja kokeellisista kudoksistaan sekä veistoksellisesta ja värikkäästä tekstiilitaiteestaan, jossa on luonnonmateriaaleja ja henkilökohtaisia kertomuksia. Sheila Hicks osallistui Venetsian biennaaliin 2017.
Aiheesta muualla

Kuvia tai muita tiedostoja aiheesta Sheila Hicks Wikimedia Commonsissa
Scene from a Trance

| Scene from a Trance Taina Lehto (feat>  Art Farmer) |
| --- | --- | --- |

Studioalbumin tiedot
 Äänitetty : 5.10.-10.11.1987
 Studio : MTV-Studiot, Helsinki
 Julkaistu: 1988
 Formaatti: LP-levy   CD-levy
 Tuottaja(t): Heikki Sarmanto
 Tyylilaji: jazz
 Kesto: 43.23
 Levy-yhtiö: CBS (CBS 460682 2)
Taina Lehdon muut julkaisut
|   | Scene from a Trance 1988 | Same Old Dreams 1991 |
Scene from a Trance on Taina Lehdon esikoisalbumi vuodelta 1988. Albumin musiikin on säveltänyt Heikki Sarmanto ja levyllä vierailee arvostettu jazzmuusikko Art Farmer. Albumi on julkaistu vinyylilevynä ja CD-levynä.
Kappaleet

Kaikki kappaleet säveltänyt ja sovittanut Heikki Sarmanto ja sanoittanut Robert Shure.
Kappaleet > A-puoli

Queen of the Dark – 3.51
Lazy Eyes – 4.27
Magic Act – 5.27
Underwater Love – 5.50
New Times – 3.18
Kappaleet > B-puoli

Visual Art – 3.44
Scene from a Trance – 4.41
The Freak – 4.36
Ambition – 5.23
Puppet Maker – 4.06
Kokoonpano

Taina Lehto - laulu
Art Farmer - flyygelitorvi
Heikki Sarmanto – kosketinsoittimet
Pekka Sarmanto – basso
Jukka-Pekka Uotila – rummut
Tapio Aaltonen – lyömäsoittimet
Kokoonpano > Tuotanto

Heikki Sarmanto – sävellykset, sovitukset, tuottaja
Robert Shure - sanoitukset
Harri Sutinen - äänitys MTV-studioilla
Tom Vuori - miksaus ja ylimääräisten äänitysten teknikko Takomo Studioilla
Seppo Konstig – valokuva
Jani - kansitaide
Aiheesta muualla

Scene from a Trance discogs.com -sivustolla
Albumi Fono.fi:in tietokannassa